
Kirkenyt 


Nyt  Forkynd 
mit  evangelium- 
program i 
verdens  missioner 

Adam  C.  Olson,  Kirkens  Tidsskrifter 

F*l  ørste  gang  Kirkens  ledere  talte 
om,  at  »kravene  til  at  tjene  på 
en  mission  er  blevet  skærpet« 
ved  generalkonferencen  i  oktober 
2002,  blev  der  lagt  stor  vægt  på  at  ud- 
sende flere  unge  mænd  og  kvinder, 
som  er  bedre  forberedt  og  i  stand  til 

o 

at  undervise  med  Andens  vejledning. 

Resultaterne  af  disse  bestræbelser 
har  ført  til  udarbejdelse  af  det  nye 
hæfte  Forkynd  mit  evangelium,  som 
indeholder  store  ændringer  i  missio- 
neringen og  missionærernes  under- 
visningsmetode samt  deres  planlæg- 
ning og  arbejde. 

»Forkynd  mit  evangelium  skal 
hjælpe  dig  med  at  blive  en  bedre  for- 
beredt, en  mere  åndeligt  moden  mis- 
sionær,« skrev  Det  Første  Præsident- 
skab i  hæftets  indledning.  »Vi  udfor- 
drer dig  til  at  udvikle  en  tiltagende 
fornemmelse  af  forpligtelse  for  at 
hjælpe  vor  himmelske  Fader  i  hans 
herlige  værk.« 

»Vi  håber,  at  Ånden  ved  indførelse 
af  planen  i  Forkynd  mit  evangelium 
vil  kunne  føles,  og  at  den  vil  lede 
samtalen  mellem  missionærerne  og 
undersøgerne,«  sagde  præsident 
Gordon  B.  Hinckley  efter  via  satellit 
i  oktober  2004  at  have  præsenteret 


Med  de  fleksible  lektioner  i  Forkynd  mit  evangelium  vil  missionærerne  skræddersy 
deres  budskaber  til  den  enkelte. 


det  nye  program  for  missionerne  ver- 
den over.  »Dette  program  vil  kræve 
en  stor  indsats  af  missionærerne.  Det 
vil  kræve  megen  bøn  og  omfattende 
studium.« 

»Dette  er  en  stor  retningsændring,« 
sagde  præsident  Boyd  K.  Packer, 


fungerende  præsident  for  De  Tolv 
Apostles  Kvorum,  til  missionspræsi- 
denterne  ved  seminaret  for  nye  mis- 
sionspræsidenter  i  2004.  »Vi  ved,  at 
det  er  den  rigtige  retning.  Det  vil 
føre  os  på  rette  kurs.« 

Programmet,  som  med  succes  er 

blevet  afprøvet  i  14  missioner  verden 
over,  indføres  nu  i  alle  Kirkens  338 
missioner.  Programmets  vigtigste 
del,  hæftet  Forkynd  mit  evangeli- 
um, som  indeholder  nye  missionær- 
lektioner og  ændrer  undervisningen 
i  lektionerne,  er  sendt  ud  til  alle  ver- 
dens missioner.  De  spanske  og  por- 
tugisiske udgaver  blev  planlagt  til  ud- 
sendelse i  slutningen  af  2004,  og  de 
fleste  øvrige  sprog  vil  blive  udsendt 
i  første  halvdel  af  2005- 

Da  ældste  M.  Russell  Ballard  fra  De 
Tolv  Apostles  Kvorum  præsenterede 
det  nye  program  ved  seminaret  for 
missionspræsidenter,  forklarede  han, 
hvorfor  disse  ændringer  er  nødven- 
dige. »Missionærerne  skal  være  ånde- 
ligt forberedte  i  dag  for  at  kunne 
tage  ud  i  en  verden,  der  er  blevet  så 
svær,  som  den  verden,  vi  nu  lever  i. 
De  skal  kunne  undervise  i  evangeliet 
med  stor  kraft.  De  skal  kende  lær- 
dommene.« 

Det  var  et  vigtigt  skridt  at  hæve 
standarderne  for  missionærerne, 
men  ud  over  at  have  »skærpet  stan- 
darden«, sagde  ældste  Ballard,  »har 
vi  arbejdet  meget  intenst  på  at  udar- 
bejde materialer,  som  vi  håber  vil 
gøre  en  betydelig  forskel  for  missi- 
onærerne i  deres  forberedelser  for  at 
finde,  undervise,  døbe  og  fastholde 
flere  af  vor  himmelske  Faders  børn.« 

Ny  vejledning 

Blandt  de  største  ændringer  i 
missioneringsprogrammet  er  æn- 
dringerne af  missionærlektionerne 
og  lektionerne  for  nye  medlemmer 


"Repufti.  alf  ends  ol  itie  sartft,  and  tmts  unto  ma  anti  he  bap&eii  éi  my  name. 
Myc  may  u  sars«  tø  U  mtpim  o!  ins  Holy  Gh<&r  $  Nephi  27:20). 


Forkynd  mit  evangelium  erstatter 
Missionærvejledning,  tidligere  lektioner, 
lektioner  for  nye  medlemmer  samt 
Missionærvejledning. 

samt  missionærernes  planlægnings- 
materialer. 

Den  tidligere  Missionærvejled- 
ning, lektioner  for  undersøgere  og 
lektioner  for  nye  medlemmer  samt 
missionærernes  studieprogram  -  på 
i  alt  676  sider  -  erstattes  af  ét  enkelt 
hæfte  på  ca.  230  sider  under  titlen 
Forkynd  mit  evangelium.  Forkynd 
mit  evangelium  behandler  bl.a.  em- 
ner som  at  lære,  hvad  en  missionærs 
formål  er,  effektivt  studium  og  forbe- 
redelse til  undervisningen,  at  kende 
og  forstå  Ånden,  at  forstå  Mormons 
Bogs  rolle,  at  udvikle  kristne  egen- 
skaber, lære  et  fremmedsprog,  bruge 
tiden  fornuftigt,  finde  mennesker  at 
undervise,  blive  bedre  til  at  undervi- 
se, hjælpe  mennesker  med  at  forplig- 
te sig  og  holde  fast,  forberede  men- 
nesker til  at  blive  døbt  og  bekræftet 
som  medlem  og  samarbejde  med 
stavs-  og  menighedsledere. 

»Dette  hæfte  er  en  vejledning  i  de 
ting,  som  en  missionærer  skal  vide 
og  blive  for  at  kunne  være  forberedt 


til  at  forkynde  budskabet  om  genop- 
rettelsen til  verdens  befolkning,« 
sagde  ældste  Ballard. 

Undervisning,  omvendelse  og 
fastholdelse 

Programmet  binder  undervisning, 
omvendelse  og  fastholdelse  uløseligt 
sammen.  Det  integrerer  Kirkens 
medlemmers  og  missionærernes 
indsats  i  alle  missioneringens  vigtige 
faser. 

»Hvis  undervisningen  er  bedre 
under  omvendelsesprocessen,  vil  de 
nydøbte  have  lettere  ved  at  holde 
fast,«  sagde  præsident  Hinckley. 

Kernen  i  Forkynd  mit  evangelium 
er  missionærlektionerne.  Missionæ- 
rerne skal  ikke  længere  lære  seks 
lektioner  for  undersøgere  og  seks 
lektioner  for  nye  medlemmer  uden- 
ad og  undervise  deri.  De  skal  nu  stu- 
dere og  lære  om  lærdomme  og  prin- 
cipper i  fem  grundlektioner  og  ska- 
be og  undervise  i  lektioner,  der  er 
individuelt  tilpasset  hver  undersøger 
eller  nyomvendt.  Hver  lektion  foku- 
serer på  at  forberede  undersøgere 
til  at  leve  op  skriftens  krav  til  at  blive 
døbt,  som  står  i  Lære  og  Pagter  20:37. 

Missionærerne  kan  ikke  længere 
blot  læse  eller  genfortælle  en  stan- 
dardlektion. »Missionærerne  skal  for- 
stå [doktrinen] ,  så  de  kan  undervi- 
se,« sagde  ældste  Quentin  L.  Cook, 
leder  af  Missionærafdelingen.  Dette 
baseres  på  opfordringen  i  skriften: 
»Søg  ikke  at  forkynde  mit  ord,  men 
søg  først  at  få  mit  ord,  så  skal  din 
tunge  blive  løst,  og  dersom  du 


ønsker  det,  skal  du  få  min  Ånd  og 
mit  ord,  ja,  Guds  kraft  til  at  overbe- 
vise menneskene«  (L&P  11:21). 

De  nye  materialer  er  også  lettere 
tilgængelige  for  medlemmerne.  Kir- 
kens medlemmer  får  lettere  ved  at 
samarbejde  med  missionærerne,  når 
deres  venner  og  bekendte  bliver  un- 
dervist. Medlemmerne  vil  have  lette- 
re ved  at  give  missionærerne  henvis- 
ninger og  invitere  dem  hjem  til  sig 
for  at  undervise  folk,  som  de  ønsker 
at  fortælle  om  evangeliet.  Samarbej- 
det bør  også  blive  bedre  mellem 
missionærer  og  menigheder  og  stave 
for  at  finde,  undervise  og  hjælpe 
undersøgere  ind  i  fællesskabet  og 
fastholde  nyomvendte. 

Planlægning 

Ud  over  de  nye  lektioner  er  nogle 
af  det  nye  hæftes  vigtigste  aspekter 
i  missioneringen  målsætning,  plan- 
lægning og  ansvar  for  at  bruge  deres 
tid  fornuftigt. 

»Når  man  sætter  sig  et  mål,«  sagde 
ældste  Richard  G.  Scott  fra  De  Tolv 
Apostles  Kvorum,  »og  begynder  at 
arbejde  på  det,  så  kommer  Ånden 
ind  og  vejleder.« 

Til  dette  formål  er  den  tidligere 
ugekalender  på  én  side  nu  erstattet 
med  en  seks  ugerskalender.  Hæftet 
indeholder  retningslinjer  for  plan- 
lægning, ideer  til  at  finde  nye  under- 
søgere, ugentlige  mål  samt  et  dagligt 
skema  med  plads  til  reserveplaner 
og  noter. 

Foruden  et  ugentligt  planlæg- 
ningsmøde af  2-3  timers  varighed 


Undervis  ved  Ånden 

Lektionerne  i  Forkynd  mit  evan- 
i  gelium  kræver,  at  missionærer- 
ne »[altid  opbevarer]  livets  ord  i 
sindet,  og  det  skal  gives  [dem]  i 
samme  stund,  den  del,  der  skal  ud- 
måles til  hver«  (L&P  84:85).  Missi- 
onærerne skal  nu  studere  og  lære 
og  undervise  i  evangeliet  med 
Andens  hjælp. 

»Da  jeg  var  missionær  for  70  år 
siden,«  sagde  præsident  Gordon 
B.  Hinckley  i  en  satellitudsendelse 
den  15.  oktober  2004,  »havde  vi 
ikke  noget  missioneringsprogram. 
Missionærerne  besluttede  hver 
morgen,  hvor  de  ville  missionere 
den  dag  og  gik  så  ud  og  bankede 
på  døre.  Bemærkelsesværdigt  nok 
fandt  de  interesserede  undersøge- 
re, som  de  underviste. 

Da  jeg  mange  år  senere  fik  ansva- 
ret for  missionærprogrammet  un- 
der ledelse  af  Det  Første  Præsident- 
skab og  De  Tolv,  blev  den  første 
helhedsplan  indført  og  sat  i  praksis. 
Det  fik  fantastiske  resultater,  men  i 
årenes  løb  blev  planen  til  en  frem- 
gangsmåde, hvor  udenadslære  var 
den  vigtigste  del.  Der  blev  under- 
vist mekanisk  i  lektionerne,  som 
lærtes  udenad.  Missionærerne  fik 
tendens  til  at  støtte  sig  til  deres 
hukommelse  frem  for  på  Herrens 
Ånd.« 

Ved  det  første  verdensomspæn- 
dende lederskabsmøde  den  11. 
januar  2003  advarede  præsident 


o 

Hinckley  mod  at  ignorere  Andens 
vejledning  i  missionærernes  under- 
visning. 

»I  mange  år  har  vi  nu  haft  stan- 
dardiseret missionærlektioner.  Der 
er  kommet  meget  godt  ud  af  det. 
Missionærerne  har  aldrig  manglet 
noget  at  undervise  om  på  en  syste- 
matisk måde.  Men  desværre  har 
denne  metode  i  alt  for  mange  til- 
fælde ført  til  udenadslærte  præsen- 
tationer uden  ånd  og  personlig 
overbevisning.« 

Dernæst  citerede  han  L&P  46:2: 
»Men  til  trods  for  det,  der  er  skre- 
vet, har  det  altid  fra  begyndelsen 
været  overladt  min  kirkes  ældster, 
og  vil  altid  være  således,  at  lede  alle 
møder,  som  de  føler  sig  ledet  og  til- 
skyndet til  gennem  den  Helligånd.« 

Præsident  Hinckley  lovede:  »Hvis 
dette  princip  følges  ...  .  Så  vil  der 
komme  en  ny  kraft  ind  i  deres  un- 
dervisning . . .  Lad  missionærerne 
ryste  sig  fri  af  deres  udenadslærte 
lektioner.  Lad  dem  tale  med  stor 
overbevisning,  tilskyndet  af  Her- 
rens Ånd.« 

Lektionerne  i  Forkynd  mit  evan- 
gelium er  samtidig  en  tilbageven- 
den til  Kirkens  første  missionærers 
forkyndelse  uden  manuskript  og  et 
skridt  fremad  mod  at  give  missio- 
nærerne mere  omfattende  under- 
byggende materiale,  som  er  udvik- 
let på  baggrund  af  mange  års 
erfaringer.  ■ 

skal  missionærkammeraterne  hver 
aften  bruge  en  halv  time  til  at  plan- 
lægge den  kommende  dag  og  en 
kort  stund  til  at  gennemgå  disse  pla- 
ner hver  morgen,  inden  de  begynder 
deres  arbejde.  Kalenderen  vil  sam- 
men med  oplysninger  i  områdebo- 
gen give  missionærerne  og  deres 
kammerat  redskaber  til  at  hjælpe 
dem  med  at  planlægge  deres  tid  og 
nedskrive  vigtige  oplysninger  om  de 
mennesker,  som  de  underviser. 
»Når  en  missionær  . . .  har  Her- 


o 

rens  And  hos  sig  ...  føler  undersø- 
geren noget,«  sagde  ældste  Ballard. 
»Det  er  formålet  med  Forkynd  mit 
evangelium  at  forberede  missionæ- 
rerne med  denne  kraft  ...  I  nogle 
dele  af  verden  er  der  mennesker, 
som  ganske  enkelt  ikke  interesserer 
sig  for  religion.  Vi  må  hjælpe  folk  til 
en  forståelse  af  genoprettelsens  bud- 
skab for  at  trænge  igennem  . . .  Den 
eneste  måde  at  gøre  dette  på  er  at 
forberede  missionærerne  bedre  end 
nogensinde  før.«  ■ 


Voksende  kirke  en  »Vidunderlig 
udfordring«  for  Ejendomsforvaltningen 


Patricia  S.  Norwood,  Kirkens  Tidsskrifter 


M 


issioneringen  er  blevet  be- 
skrevet som  et  »forunderligt 
værk«,  og  med  det  virkelig  forunder- 
lige antal  nye  medlemmer,  som  fin- 
der evangeliet,  følger  et  udfordrende 
værk  med  at  huse  Kirkens  nye  og 
voksende  stave  og  distrikter. 

Den  dag,  hvor  præsident  Gordon 
B.  Hinckley  hilste  på  offentligheden 
som  Kirkens  præsident,  bemærkede 
han  nogle  af  udfordringerne  i  en 
stedse  voksende  kirke.  »Den  største 
udfordring,  vi  står  over  for,  og  den 
mest  vidunderlige  udfordring,  er  den 
udfordring,  som  vækst  medfører.  At 
huse  en  stærkt  voksende  kirke  ud- 
gør mange  problemer  og  medfører 
opførelse  af  kirkebygninger  og  andre 
bygninger,  men  hvor  er  det  en  be- 
mærkelsesværdige og  vidunderlig 


udfordring«,  (Jay  M.  Todd,  »President 
Gordon  B.  Hinckley:  Fifteenth  Presi- 
dent of  the  Church,«  Ensign,  apr. 
1995,  s.  6). 

Med  den  samme  optimisme  har 
Kirkens  Ejendomsafdeling  forsøgt  at 
følge  med  behovet  for  nye  kirkebyg- 
ninger. I  en  tale  ved  generalkonfe- 
rencen i  november  sagde  præsident 
Hinckley:  »Vi  har  i  øjeblikket  451  kir- 
ker under  opførsel  i  forskellige  stør- 
relser i  mange  egne  af  verden.  Dette 
enorme  byggeri  er  fænomenalt.  Jeg 
kender  ikke  dets  lige,«  (»Kirkens 
tilstand,«  Liahona,  nov.  2004,  s.  4). 
Hvert  år  opføres  ca.  300  nye  kirke- 
bygninger, og  150  kirkebygninger 
udvides.  To  tredjedele  af  byggeriet 
opføres  uden  for  USA. 

Kirken  har  mange  års  erfaring  og 

Den  første  institutbygning  i  Caribien  blev 
indviet  i  november  sidste  år  og  var  én 
blandt  over  400  bygninger,  som  Kirken 
havde  under  opførelse  eller  ombygning 
i  2004. 

har  udviklet  en  procedure  for  opfø- 
relse af  kirkebygninger.  »Og  på  bag- 
grund af  denne  erfaring,«  sagde  præ- 
sident Hinckley,  »opfører  vi  nu  bedre 
bygninger,  end  der  nogensinde  tidli- 
gere er  blevet  opført  i  kirken«  (Lia- 
hona, nov.  2004,  »Kirkens  tilstand,« 
s.  4). 

Før  der  opføres  en  kirkebygning, 
ser  Ejendomsafdelingen  på,  hvilke 
andre  muligheder  der  er;  f.eks.  om 
en  bygning  kan  deles  med  en  anden 
nærliggende  menighed,  om  mødeti- 
derne kan  indrettes,  så  flere  menig- 
heder kan  bruge  samme  bygning,  el- 
ler om  en  eksisterende  kirkebygning 
kan  udvides.  Besluttes  det,  at  der  er 
behov  for  en  ny  kirkebygning,  sen- 
des en  ansøgning,  som  prioriteres  i 
forhold  til  øvrige  ansøgninger  og  til- 
stedeværende midler.  Når  en  ansøg- 
ning er  godkendt,  tilføjes  den  grup- 
pen for  planlagte  projekter  og  sen- 
des til  bedømmelse  i  Kirkens  Bevil- 

Templet  i  Santo  Domingo  i  Den  Dominikanske  Republik  blev  indviet  i  2000  og  er  et 
smukt  landemærke  i  den  travle  storby.  »Vore  bygninger  er  smukke.  De  forskønner 
enhver  by,  de  står  /,«  har  præsident  Hinckley  sagt. 


lingskomité.  Godkendes  planen, 
tegnes,  opføres  og  indvies  kirkebyg- 
ningen. 

Kirken  bruger  ofte  standardplaner 
for  at  holde  omkostningerne  nede 
og  øge  effektiviteten,  når  de  bygger, 
og  den  yder  støtte  til  Kirkens  pro- 
grammer og  fremlægger  den  ønske- 
de tegning  for  indbyggerne  i  lokal- 


området. Præsident  Hinckley  sagde: 
»Vore  bygninger  er  smukke,«  sagde 
præsident  Hinckley  »De  forskønner 
enhver  by,  de  står  i.  De  er  velholdte 
...  de  forener  skønhed  med  stor 
funktionalitet.  Hvis  de  ligner  hinan- 
den, så  er  det  også  meningen  . . . 
Ved  at  følge  gennemprøvede  frem- 
gangsmåder sparer  vi  millioner  af 


dollars  samtidig  med,  at  vi  imøde- 
kommer vore  medlemmers  behov« 
(Liahona,  nov.  2004,  »Kirkens 
tilstand,«  s.  4). 

I  mange  tilfælde  er  den  største 
udfordring  ved  opførelse  af  en  kir- 
kebygning køb  af  en  grund.  I  nogle 
områder  med  stor  befolkningstæt- 
hed er  der  mangel  på  byggegrunde, 
og  disse  er  ofte  dyre.  Dette  har  re- 
sulteret i,  at  nogle  få  templer,  f.eks. 
på  Manhattan  i  New  York  og  i  Hong 
Kong  i  Kina,  er  blevet  indrettet  i  ek- 
sisterende kirkeejede  bygninger.  I 
sådanne  områder  anvendes  ofte  fler- 
etagers opførelser  i  kirkebygninger. 

Førhen  var  det  en  stor  udfordring 
for  medlemmerne,  at  de  selv  måtte 
bidrage  med  en  stor  del  af  midlerne 
til  bygningerne.  Nu  bliver  medlem- 
merne ikke  bedt  om  at  yde  penge  til 
bygningerne,  men  de  bliver  bedt  om 
at  give  af  deres  tid  og  hjælpe  med  at 
vedligeholde  og  gøre  rent  i  kirkebyg- 
ningerne. Skønt  dette  er  en  økono- 
misk hjælp  for  Kirken,  hjælper  det 
også  med  at  give  medlemmerne  en 
vis  ejerskabsfornemmelse  og  respekt 
for  deres  kirkebygning. 

En  anden  udfordring  er  de  fejlop- 
fattelser, som  nogle  har  af  Kirken. 
Der  forekommer  til  tider  modstand 
fra  lokalsamfundet,  når  der  bekendt- 
gøres opførelse  af  en  kirkebygning. 
Kirken  arbejder  på  at  løse  disse 
problemer,  når  det  er  muligt.  Det  er 
ikke  usædvanligt  at  opleve  guddom- 
melig mellemkomst  på  Herrens 
Kirkes  vegne. 

I  takt  med  at  Kirkens  medlemstal 

vokser,  vil  arbejdet  med  at  opføre 
bygninger  til  Herren  fortsætte,  fordi 
det  er  steder,  hvor  der  undervises  i 
evangeliet,  hvor  der  indgås  hellige 
pagter,  og  hvor  folks  liv  ændres.  I  no- 
vember 2003  sagde  præsident  Hinck- 
ley  i  en  tale  ved  generalkonferencen: 
»Men  det  er  rigtigt,  at  solen  aldrig 
går  ned  over  Herrens  værk,  når  det 
rører  folk  i  hele  verden,«  sagde  præ- 
sident Hinckley  ved  oktoberkonfe- 
rencen i  2003.  »Vores  arbejde  kender 
ingen  grænser.  Det  vil  forsætte  un- 
der Herrens  forsyn.  De  lande,  som 
nu  er  lukkede  for  os,  vil  en  dag  åb- 
nes. Det  tror  jeg  på.  Det  mener  jeg. 
Det  er  mit  vidnesbyrd,«  (Liahona, 
nov.  2003,  »Kirkens  tilstand,«  s.  7).  ■ 


Video  af  møde  for 
Unge  Piger 

Unge  Pigers  afholdes  den  26. 
marts  2005  i  Konferencecentret 
i  Salt  Lake  City.  I  år  er  temaet  »Et 
stort  og  forunderligt  værk.« 

Programmet  sendes  kl.  18  Salt 
Lake-tid  via  Kirkens  satellitsystem 
og  kan  ses  i  USA,  Canada,  Caribien, 
Mexico,  Centralamerika,  Brasilien, 
dele  af  Uruguay  og  andre  dele  af 
Sydamerika. 

Tiderne  for  genudsendelse  i  andre 
af  Kirkens  områder  er  førstkom- 
mende lørdag  eller  søndag  på  for- 
skellige tider.  I  Danmark  sendes 
mødet  lørdag  den  2.  april  kl.  17. 

Programmet  sendes  på  armensk, 
bislama,  bulgarsk,  cambodjansk,  kan- 


tonesisk,  cebuansk,  tjekkisk,  dansk, 
hollandsk,  engelsk  (tekstet),  estisk, 
fijiansk,  finsk,  fransk,  tysk,  græsk, 
guarani,  haitisk,  hmong,  ungarsk, 
islandsk,  indonesisk,  italiensk,  ja- 
pansk, kiribatisk,  koreansk,  lao,  let- 
tisk, litauisk,  mandarin,  marshallisk, 
mongolsk,  navajo,  norsk,  pohnpeisk, 
polsk,  portugisisk,  rumænsk,  russisk, 
samoansk,  spansk,  svensk,  tagalog, 
tahitisk,  thai,  tongansk,  ukrainsk 
og  vietnamesisk.  Ikke  alle  sprog  er 
tilgængelige  i  alle  områder. 

Programmet  kan  høres  direkte  på 
internettet  på  flere  forskellige  sprog. 
Gå  til  www.ldsorg/broadcast  for 
at  se  ændringer.  Den  28.  marts  vil 
lyden  kunne  fås  på  de  fleste  oven- 
nævnte sprog  i  udsendelsens  arkiv. 

Der  laves  en  DVD -optagelse  af 
programmet  nogle  få  måneder  efter 
udsendelsen,  som  vil  kunne  fås  på 
følgende  sprog,  foruden  de  oven- 
nævnte: Albansk,  chuukesisk,  kroa- 
tisk, malagassisk  og  swahili. 

Der  er  mulighed  for  ændringer  i 
udsendelsestiderne  og  sprog.  Kon- 
takt de  lokale  ledere  for  de  sidst  nye 
oplysninger.  ■ 


Udsendelsesserie 
fra  møde  for  unge 

Ældste  David  E.  Sorensen  fra 
De  Halvfjerds'  Præsidium  skal 
tale  til  Kirkens  unge  i  en  udsendelse 
fra  Kirkens  Uddannelsessystem  den 
6.  marts  2005  i  Marriott  Center  i 
Provo,  Utah.  Den  sendes  direkte  på 


engelsk,  fransk  portugisisk  og 
spansk. 

Mødet  oversættes  til  andre  sprog 
og  sendes  en  uge  senere,  den  13. 
marts.  Disse  sprog  er:  armensk,  bul- 
garsk, cambodjansk,  dansk,  finsk, 
hollandsk,  indonesisk,  italiensk,  kan- 
tonesisk,  koreansk,  mandarin,  mars- 
hall-sproget,  mongolsk,  norsk,  rus- 
sisk, samoansk,  svensk,  tagalog,  thai, 
tongansk,  tysk,  ukrainsk,  ungarsk 
og  vietnamesisk. 

Spørg  de  lokale  ledere  om  udsen- 
delsestiderne. ■ 


Nyheder 

Kirken  åbner  de  første  biskoppernes 
forrådshuse  i  Mellemamerika 

I august  2004  åbnede  Kirken  i  Gua- 
temala, El  Salvador  og  Honduras 
de  første  biskoppernes  forrådshuse 
i  Mellemamerika  for  at  hjælpe  bi- 
skopper og  grenspræsidenter  med 
at  skaffe  nødstedte  mad. 

Forrådshusene  vil  have  grundlæg- 
gende varer  så  som  bønner,  majs- 
mel, hvedemel,  havre,  olie,  mælke- 
pulver, ris,  salt,  sukker  og  sojaprote- 
in. De  fungerer  udelukkende  med 
hjælp  af  frivillige. 

Forrådshusene,  som  områdepræ- 
sidentskabet har  opfordret  til,  vil 
være  med  til  at  nedbringe  omkost- 
ningerne for  at  dække  velfærdsbe- 
hovene  i  området,  eftersom  varerne 
kan  købes  i  store  mængder. 

Ved  åbent  hus  fremhævede  Kir- 
kens ledere,  at  velfærdsprogrammet 

er  til  for  at  støtte  folk  i  deres  tilværel- 
se og  ikke  for  at  blive  en  livsstil.  De, 
der  modtager  hjælp,  vil  gøre  det  un- 
der biskoppen  eller  grenpræsiden- 
tens betingelser,  som  beder  med- 
lemmerne om  at  arbejde  for  ydelsen, 
hvor  det  er  muligt. 

Dødbringende  tyfon  rammer 
medlemmer  i  Japan 

Sidste  års  tyfonperiode  i  Japan  var 
dødbringende.  Tyfonen  Tokage,  som 
betyder  firben  på  japansk,  var  den  ti- 
ende i  2004.  Normalt  rammer  uvejret 
kun  landområder  tre  gange  i  en  ty- 
fonperiode. Tokage  var  den  sidste, 


som  ramte,  og  var  den  værste  siden 
1979.  Antallet  af  omkomne  nåede  op 
på  78,  yderligere  en  halv  snes  blev 
meldt  savnet,  og  flere  hundrede  blev 
såret.  I  alt  blev  ca.  170  mennesker 
dræbt  i  tyfonperioden  i  2004. 

Tyfonen  Tokage  ramte  Japan  den 
20.  oktober  2004  med  høj  vindha- 
stighed og  kraftig  regn,  hvilket  skab- 
te enorme  bølger  og  hundredvis  af 
jordskred  i  landet.  Den  ramte  alle 
Japans  tre  hovedøer,  inden  den  fort- 
satte østpå  til  Stillehavet,  hvor  den 
tog  af  i  styrke  til  en  tropestorm. 

En  stor  den  af  Japan  blev  sat  i  stå, 
så  folk  kunne  forberede  sig  på  uvej- 


ret. Nogle  blev  sendt  tidligt  hjem  fra 
arbejde,  skolerne  blev  lukket,  og  lo- 
kale busser,  tog  og  fly  blev  indstillet. 
Der  blev  aflyst  over  927  flyafgange, 
265.000  hjem  manglede  elektricitet, 
og  næsten  10.000  mennesker  måtte 
evakuere  deres  hjem. 

Medlemmerne  af  Toyooka  Me- 
nighed i  Fukuchiyama  Distrikt  blev 
hårdt  ramt  af  tyfonen.  Den  over- 
svømmede 32  medlemmers  hjem, 
missionærernes  hjem  og  menighe- 
dens kirkebygning.  Medlemmer  fra 
hele  området  rejste  i  mange  timer 
ad  oversvømmede,  beskadigede  veje 
for  at  skaffe  Kirkens  medlemmer, 
deres  venner  og  andre  naboer 
nødhjælp. 

Flere  end  40.000  huse  blev  over- 
svømmet af  Tokage,  og  flere  end 
2.706  hjem  blev  ifølge  Japans  Brand- 
og  katastrofeberedskab  svært  beska- 
diget. Antallet  af  omkomne  og  øde- 
lagte hjem  som  følge  af  jordskred  er 
højt,  fordi  mere  end  70  procent  af 
Japan  er  bjergområder.  Mange  huse 
er  bygget  for  foden  af  stejle  skrænter. 

Den  følgende  søndag  samledes 
medlemmerne  af  Toyooka  Menighed 
til  nadvermøde  på  kirkebygningens 
øverste  etage.  »Vi  var  virkelig  fysisk 
trætte  og  udkørte,  men  under  dette 
møde  af  en  times  varighed  fik  hvert 
medlem  åndelig  styrke,«  sagde 
grenspræsident  Yoshihiro  Furutani. 
Den  dag  var  der  mange  til  stede,  og 
antallet  er  steget  lige  siden.  ■ 


Japanske  medlemmer  hjælper  med  at  rydde  op  efter  tyfonen  Tokage.  De  kendes  på  Church  News  har  bidraget  til 

deres  veste  med  teksten  »Hjælpende  hænder«.  denne  artikel 

Yderligere  ideer 
til  fællestid  i  marts 
2005 

Følgende  er  yderligere  for- 
slag, som  lederne  i  Pri- 
mary kan  bruge  sammen 
med  Fællestid,  der  findes  i  Liahona 
i  marts  2005.  Se  »fesus  Kristus  er 
min  Frelser«  på  side  L4-L5  i  denne 
udgave  for  lektioner,  instruktioner 
og  aktiviteter,  der  passer  til  disse 
forslag. 

1.  Sæt  den  sjette  trosartikel  op 
på  væggen,  og  sig  den  højt  sammen 
med  børnene.  Forklar  betydningen 
af  oprindelige  kirke  (Jesu  Kristi  Kirke 
da  han  levede  på  jorden).  Hjælp  bør- 
nene med  at  lære  den  sjette  trosarti- 
kel udenad  (se  Undervisning,  den 
største  kaldelse,  1999,  s.  171-172).  I 
den  ene  side  af  tavlen  sætter  du  bil- 
leder op,  feks.  følgende  fra  Evange- 
lisk kunst:  205  (Jesus  som  dreng  i 
templet),  208  (Johannes  Døber  dø- 
berjesus), 213  (Jesus  helbreder  den 
blinde),  225  (Den  sidste  nadver), 
235  (Gå  ud  i  alverden),  601  (Dåb), 
604  (Omdeling  af  nadveren),  609 
(Ungt  par  går  i  templet),  612  (Missio- 
nærer underviser  i  Jesu  Kristi  evan- 


gelium), og  613  (Salvelse  af  de  syge). 
I  den  anden  side  af  tavlen  sætter  du 
billede  211  (Jesus  ordinerer  apostle- 
ne). Lær  børnene,  at  Kristus  organi- 
serede sin  Kirke,  da  han  levede  på 
jorden  og  gav  apostlene  på  sin  tid 
myndighed  (»Rigets  nøgler«,  eller 
præstedømmets  nøgler),  så  de  kun- 
ne lede.  Læs  og  tal  om  Matt  16:18-19. 
Sæt  et  billede  op  af  det  nuværende 
Første  Præsidentskab  og  De  Tolv 
Apostles  Kvorum.  Læs  L&P  107:18 
højt,  og  lær  børnene,  at  profeter  og 
apostles  har  fået  de  samme  (nøgler) 
i  dag.  Klip  fem  nøgler  ud  i  papir  med 
et  af  følgende  skriftsteder  på:  (1) 
L&P  20:72-74;  (2)  Matt  4:23;  (3)  Luk 
2:46-49;  (4)  L&P  84:64-70;  (5)  Matt 
28:19-20.  Del  jer  i  fem  grupper,  og 
giv  hver  gruppe  en  nøgle.  Få  børne- 
ne til  at  slå  skriftstederne  op  og  fin- 
de, hvilke  pligter  der  beskrives  i  præ- 
stedømmet. Sammenlign,  hvordan 
pligterne  var  ligesom  eller  forskellige 
på  Kristi  tid  i  forhold  til  i  dag.  Frem- 
hæv, at  principperne  var  de  samme 
dengang  som  nu.  Få  hver  gruppe  til 
at  vælge  billeder  på  tavlen,  som  viser 
pligt  i  præstedømmet,  både  fra  Kristi 
tid  og  fra  Kirken  i  dag.  Få  hver  grup- 
pe til  at  fortælle  Primary  om  det  og 
sætte  deres  billeder  op. 

2.  Klassefremlæggelse:  Bed  flere 
børn  i  forvejen  om  at  forberede  sig 
til  at  fortælle  Primary  en  beretning 
om  et  af  vidnerne  til  Kristi  opstan- 
delse (se  nedenfor) .  Gennemgå  med 
dine  egne  ord  beretningen  om  Kristi 
død,  idet  du  bruger  billede  230 
(Korsfæstelsen),  231  (Jesu  begravel- 


se) og  232  (Jesu  grav)  fra  Evangelisk 
kunst.  Bed  børnene  om  at  tænke 
over,  hvordan  Jesu  familie  og  venner 
har  haft  det,  da  han  døde.  Fortæl 
dem,  at  vi  har  bedt  nogle  af  disse 
»venner«  om  at  fortælle  os  deres  glæ- 
de, da  de  vidste,  at  Kristus  var  opstå- 
et. Giv  børnene  navneskilt  på  og  bed 
dem  om  at  fortælle  følgende  perso- 
ners beretning.  De  så  alle  Kristus 
efter  hans  opstandelse.  Maria  Magda- 
lene (se  Joh  20:11-18),  Peter  og  Jo- 
hannes (se  Joh  20:2-10),  Kleofas  (se 
Luk  24:13-32),  disciplene  (se  Luk 
24:33-53);  Joh  20:19-22),  Thomas 
(se  Joh  20:24-29)  og  nephiterne  (se 
3  Nephi  11:8-17).  Når  børnene  har 
fortalt  deres  historie,  tager  du  deres 
navneskilt  af,  laver  om  på  rækkeføl- 
gen og  får  dem  til  at  læse  ledetråde 
på  én  linje  op,  så  de  andre  børn  kan 
gætte,  hvem  de  var  (f.eks.:  »Jeg  troe- 
de ikke,  at  Jesus  var  opstået  fra  de 
døde,  før  jeg  så  ham  med  mine  egne 
øjne.  Hvem  er  jeg?«  eller  »Jeg  er  en 
apostel,  som  løb  sammen  med  Peter 
hen  til  den  tomme  grav.  Hvem  er 
jeg?«).  Syng  en  sang  eller  salme  om 
påske.  Lær  dem  om  opstandelsens 
princip  ved  hjælp  af  en  handske  og 
en  hånd  (se  Primary  1,  lektion  45, 
supplerende  aktivitet  2) .  Er  der  tid 
nok,  og  giver  primarypræsidentska- 
bet lov,  kan  du  invitere  en,  som  har 
oplevet  et  dødsfald  i  sin  familie,  om 
at  bære  sit  vidnesbyrd  om  opstandel- 
sen. Mind  børnene  om,  at  i  påsken 
viser  vi  vores  taknemmelighed  for 
forsoningens  og  opstandelsens 
velsignelser.  ■ 

Lokal  nyt 


Budskab  fra  områdepræsidentskabet 


Flere  missionærer: »...  thi  I  skal  blive  ved  med  at  belære  sådanne« 


< 


Vr  i  har  behov  for  at  øge  antallet  af 
fuldtidsmissionærer,  som  kom- 
mer fra  Det  Centraleuropæiske  Om- 
råde, og  som  kan  tjene  hvorend  Her- 
rens profet  bliver  inspireret  til  at  sen- 
de dem.  Antallet  af  missionærer  på 
verdensplan  er  faldet  i  de  senere  år, 
delvis  fordi  Kirken  forventer,  at  mis- 
sionærerne lever  op  til  en  højere 
forberedelsesstandard  og  større  vær- 
dighed, delvis  fordi  Kirkens  familier 
ikke  har  så  mange  børn,  som  de 
plejede  at  have. 

Missionærer  fra  lande  i  det  cen- 
trale Europa  udgør  et  godt  bidrag 
i  missioner  overalt  i  Kirken.  I  dette 
område  kommer  nogle  af  vore  bed- 
ste ældster  og  søstermissionærer  fra 
Europa  og  tjener  i  Europa.  De  taler 
sproget,  de  kender  folket  og  deres 
tilstedeværelse  viser,  at  Kirken  ikke 
er  en  »amerikansk  kirke«. 

Her  er  fem  måder  at  forberede  fle- 
re gode  missionærer.  For  det  første 
så  hjælp  dem  med  at  sætte  et  per- 
sonligt mål  om  at  udføre  en  mission, 
mens  de  er  små.  Jo  yngre  en  person 
er,  når  han  eller  hun  sætter  sig  målet 
om  at  udføre  en  mission,  jo  større 
sandsynlighed  er  der  for,  at  vedkom- 
mende virkelig  vil  tjene.  At  sætte  det- 
te mål  i  en  ung  alder  hjælper  også 
det  unge  menneske  med  at  forblive 
værdig,  tjene  penge,  lære  evangeliet 
at  kende  og  i  sandhed  forberede  sig 
på  at  tjene. 


Ældste  Bruce  C.  Hafen 

For  det  andet  bør  hver  menighed 
fremme  en  »kultur«,  hvor  alle  de 
unge  mænd  og  mange  af  de  unge  pi- 
ger styrker  hinanden  i  den  forvent- 
ning, at  de  alle  vil  udføre  en  mission 
-  »det  gør  vi  bare  i  vores  menighed«. 

For  det  tredje  bør  unge  forældre 
bede  Herren  om  at  sende  dem  flere 
børn.  I  næsten  alle  europæiske  lande 
fødes  der  ikke  børn  nok  til  at  opret- 
holde befolkningens  størrelse.  Hvem 
skal  betale  for  samfundet  og  holde 
det  levende,  når  deres  forældre  går 
på  pension?  Når  befolkningstallet  fal- 
der overalt  i  Europa,  er  der  et  større 
behov  for  flere  drenge  og  piger  fra 
sidste  dages  hellige  hjem,  ikke  blot 
til  at  udføre  missioner,  men  for  at 
styrke  deres  egne  samfund  og  lande. 

For  det  fjerde  bør  unge  piger  ikke 
frarådes  at  tjene  på  en  mission,  hvis 
de  ønsker  det.  Selv  om  kvinder  ikke 
har  den  samme  præstedømmelige 
forpligtelse  til  at  tjene,  er  de  velkom- 
men til  at  tjene,  hvis  de  har  ønsket, 


og  de  er  ofte  vore  bedste  missionærer. 

For  det  femte,  selv  om  værdig- 
hedsstandarderne  for  missionering 
er  meget  høje,  så  behøver  en  ung 
person  ikke  at  være  »fuldkommen«  i 
alle  ting  for  at  være  værdig  til  at  tje- 
ne. Unge  mennesker,  som  begår  fejl, 
kan  omvende  sig  og  lære  af  deres 
fejltagelser.  Gå  ikke  ud  fra,  at  et  ungt 
menneske  altid  vil  forblive  »et  sort 
får«,  fordi  han  ikke  altid  har  været  ak- 
tiv i  Kirken  eller  har  behov  for  lidt  tid 
til  at  forstå,  at  evangeliet  virkelig  er 
sandt. 

Jesus  bad  os  om  ikke  at  kaste  dem 
ud,  som  midlertidigt  er  uværdige. 
Men  snarere:  »  . . .  thi  I  skal  blive  ved 
med  at  belære  sådanne,  thi  I  ved 
ikke,  om  de  vil  omvende  sig  og  an- 
gre deres  synder  og  komme  til  mig 
af  hele  hjertet,  og  I  skal  være  midlet 
til  at  bringe  dem  frelse«  (3  Nephi 
18:30,  32). 

På  grund  af  Kristi  forsoning  kan  vi 
lære  af  vore  oplevelser,  uden  at  blive 
fordømt  af  vore  oplevelser.  Vi  bør 
således  ikke  »fordømme«  dem,  som 
begår  fejl,  mens  de  lærer  af  egen  er- 
faring. Lad  os  snarere  »blive  ved  med 
at  belære«  dem  med  kærlighed  og 
tålmodighed.  Når  vi  gør  det,  bliver 
vi  virkelig  »midlet  til  at  bringe  dem 
frelse«,  eftersom  vores  tålmodige  og 
kærlige  støtte  opmuntrer  dem  til  at 
vende  tilbage  til  Kristus,  og  han  »vil 
helbrede  dem«.  På  denne  måde  blive 

De  fire  cykelryttere  klar  til  start  i  Newark  Lufthavn  i  New  York. 


vi  partnere  med  Kristus  i  det  hellige 
værk,  som  det  er  at  forløse  hans  folk. 

Må  Gud  velsigne  os  til  at  hjælpe 
flere  af  vore  unge  mennesker  til  at 
tjene  som  missionærer,  ikke  alene 
med  at  sprede  evangeliet,  men  også 
med  at  velsigne  dem  selv,  velsigne 
Kirken  og  velsigne  vores  samfund.  ■ 


Gennem  USA 
på  cykel 

Torben  Engbjerg  fra  Søborg  Ward 
cyklede  sidste  sommer  sammen 
med  sine  sønner,  Christian,  Thomas 
og  Mikkel,  tværs  over  USA,  fra  New 
York  til  San  Francisco. 

Følgende  er  uddrag  af  Torbens 
dagbog  fra  turen: 

Første  aften,  hvor  vi  lige  var  landet 
og  gerne  ville  nå  de  første  30  km  for 
delvis  at  komme  ud  af  mareridtet 
New  York,  kørte  vi  ti  km  i  den  for- 
kerte retning  for  at  samle  en  vand- 
prøve op  fra  Atlanterhavet,  som  vi 
skal  have  med  os  over  til  Stillehavet. 
Det  var  et  lille  forud  aftalt  ritual, 
og  derved  har  vi  så  nu  fået  atlanter- 
havsvandet med  os. 

Illinois 

Vi  er  så  sandelig  nu  nået  en  tredje- 
del af  vejen  gennem  USA  og  har  i  nat 
sovet  i  en  lille  by  ved  navn  Rantoul  i 
Illinois.  Det  var  fantastisk  lettende  at 
komme  ud  af  Pennsylvania.  Jeg  skal 
aldrig  nogensinde  igennem  Pennsyl- 
vania på  cykel  igen,  før  staten  er 
forvandlet  og  blevet  flad. 

Men  så  kom  vi  gennem  det  mere 


flade  Ohio  på  tre  dage  og  derefter 
det  endnu  mere  flade  Indiana  på  to 
dage,  og  nu  går  det  gennem  Illinois. 

Jo  længere  vi  kommer,  jo  mere  for- 
undrede bliver  folk,  når  vi  fortæller  om 
vores  forehavende.  Men  nu,  hvor  vi  er 
en  tredjedel  gennem  USA,  så  begyn- 
der folk  at  tro  på,  at  vi  er  seriøse. 

I  dag  er  det  søndag,  og  vi  holder 
hviledag  i  dag  og  har  holdt  vores  eget 
lille  nadvermøde  på  motelværelset. 

I  Havana  var  der  slet  ikke  de  facili- 
teter, vi  havde  drømt  om.  Da  vi  hav- 
de erfaret,  at  de  to  moteller  begge 
var  af  den  slags,  hvor  man  blot  efter 
to  minutter  med  bare  tæer  står  fast- 
klistret  i  gulvtæppet,  så  havde  vi  ikke 
lyst  til  at  blive  på  nogen  af  dem.  Og 
hvad  gjorde  vi  så? 

Udfordringen  ville  være  at  nå  til 
næste  by,  Macomb,  inden  mørkets 
frembrud,  for  vi  har  ikke  alle  cykellys 
på,  og  dem,  vi  har,  hjælper  kun  an- 
dre til  at  se  os,  for  vi  kan  ikke  nå  at 
se  huller  og  andre  udfordringer  på 
vejen  med  dem.  Thomas  foreslog,  at 
vi  bad  en  bøn,  så  skyerne  på  himlen 


ville  forsvinde  og  dermed  gøre  afte- 
nen mere  lys  og  længere.  Det  gjorde 
vi  og  fortsatte.  Skyerne  forsvandt,  og 
folk  sagde,  da  vi  kl.  godt  20.30  var 
nået  frem  til  Macomb,  at  vi  var  heldi- 
ge med,  at  der  havde  været  lyst  så 
længe  den  aften.  Men  vi  vidste  med 
os  selv,  at  det  ikke  havde  noget  med 
held  at  gøre. 

I  mandags,  hvor  vi  havde  et  af  høj- 
depunkterne på  turen  ved  Carthage 
Jail  og  Nauvoo- templet  i  Illinois,  fik 
vi  ikke  helt  så  mange  kilometer  lagt 
bag  os,  men  det  var  en  fantastisk 
oplevelse  at  være  der  og  endnu  en 
gang  føle  den  specielle  atmosfære. 

Iowa 

Efter  Nauvoo  forlod  vi  staten  Illi- 
nois og  cyklede  ind  i  Iowa.  I  forhold 
til  de  andre  stater  vi  havde  cyklet 
igennem,  kunne  vi  se,  at  det  skulle 
være  muligt  at  klare  Iowa  på  to  dage. 
Men  vi  vidste  ikke,  at  Iowa  ville  blive 
så  bakket  og  med  så  meget  regnvejr 
og  modvind  hele  vejen. 

Der  var  rullende  bakker  hele  vejen, 

Cykelholdet  er  nået  til  Nauvoo,  et  af 
turens  højdepunkter. 


og  med  al  den  regn  vi  fik  og  den 
stærke  modvind,  så  føltes  det  som  at 
cykle  i  Danmark  på  en  kølig  forårs- 
dag, eller  snarere  som  en  efterårsdag. 

Vi  nåede  på  trods  af  al  den  uvente- 
de modstand  igennem  Iowa  på  de  to 
dage  og  cyklede  ind  i  Nebraska. 

Nebraska 

Denne  stat  vidste  vi  ville  blive  flad. 
Midt  på  dagen  var  der  skyfri  himmel, 
omkring  de  33  grader  og  utrolig  fug- 
tigt. Al  fugtigheden  trækker  opad  og 
skaber  fabelagtige  uvejr  om  aftenen. 

Cyklerne  begynder  næsten  at  føles 
som  en  naturlig  og  uadskillelig  le- 
gemsdel. De  er  med  os  overalt,  selv 
inde  på  restauranter,  så  vi  ved,  at  vi 
ikke  pludselig  står  og  mangler  een, 
når  frokosten  er  overstået.  Vi  har 
ikke  været  på  et  eneste  motel  eller 
hotel,  hvor  det  ikke  har  været  en 
selvfølge,  at  vi  kunne  tage  cyklerne 


med  os  ind  på  værelset.  Så  med  jern- 
hesten ved  siden  af  sengen,  så  får 
den  et  klap  som  tak  for  dagens  ridt, 
og  så  bliver  der  ellers  hurtigt  snorket 
på  fulde  drøn. 

Vi  er  faktisk  selv  forundrede  over, 
at  vi  efter  næsten  tre  uger  fortsat  er 
ved  godt  mod.  Jeg  tror,  at  det  at  hol- 
de søndagen  fri  har  været  medvir- 
kende til,  at  vi  lige  netop  når  at  op- 
bygge de  fornødne  kræfter  til  ugen 
efter. 

Rocky  Mountains 

Rocky  Mountains  stod  foran  os 
som  en  mur.  Heldigvis  var  tempera- 
turen i  bjergene  noget  lavere  med 
et  gennemsnit  på  28  grader  for  hele 
dagen.  De  første  111  kilometer  den 
dag  gik  udelukkende  opad,  før  vi 
nåede  passet  i  3,4  kilometers  højde. 
Stigningen  gik  over  al  forventning 
forrygende  godt.  Efter  vi  nåede  pas- 
set, kom  vi  på  den  anden  side  ud  i 
det  frygteligste  uvejr,  vi  endnu  havde 
prøvet  på  turen.  Da  vi  med  mad  og 
varme  i  tankerne  med  stor  glæde 
kl.  19  nåede  frem  til  Walden,  måtte  vi 
til  enorm  skuffelse  erfare,  at  samtlige 
af  byens  fire  moteller  var  totalt  opta- 
get. Der  var  ikke  andet  for,  end  at  vi 
måtte  cykle  videre,  og  vi  cyklede  yder- 
ligere ca.  20  km  denne  aften  med  de 
flotteste  farver  efter  stormvejret. 

Utah 

Vi  troede,  at  der  altid  var  godt  vejr 
i  Utah,  men  det  første,  vi  mødte,  var 
et  frygteligt  uvejr,  som  vi  bare  måtte 
fortsætte  igennem,  siden  vi  skulle  nå 
Vernal,  som  var  første  overnatnings- 


mulighed. Vi  blev  godt  tilsølede  af 
regnen,  men  efter  197  km  den  dag, 
nåede  vi  til  Vernal  ved  8-tiden  om 
aftenen. 

Dagen  efter  skulle  blive  dagen 
over  alle  dage  med  den  helt  store 
prøvelse,  for  vi  ville  gerne  nå  til  Pro- 
vo, inden  det  blev  mørkt,  så  vi  kunne 
nå  frem  til  min  hustru  Anette  og  min 
datter  Maria,  som  nu  i  to  uger  havde 
været  i  Provo. 

Men  kunne  vi  på  denne  dag  nå  at 
cykle  250  km?  Da  vi  holdt  pause  til 
frokost,  havde  vi  cyklet  de  første  100 
km.  Men  herefter  kom  den  helt  sto- 
re prøvelse,  for  ikke  nok  med  at  det 
nu  konstant  gik  opad  de  næste  tre 
timer,  havde  vi  også  regn  og  vinde 
kommende  fra  alle  retninger.  Kræf- 
terne var  ikke,  som  de  havde  været 
om  morgenen.  Men  vi  vidste  nu,  at 
Anette  og  Maria  og  en  del  andre 
bekendte  herovre  fra  var  kørt  os  i 
møde  og  sikkert  ville  være  i  nærhe- 
den af  Daniel's  Pass,  som  er  i  ca. 
2.700  meters  højde.  Så  selv  om  vi  var 
lige  til  rotterne,  så  var  det  et  fanta- 
stisk øjeblik,  da  vi  så  dem  ventende 
forude,  her  højt  oppe  i  bjergene. 
Der  var  stor  gensynsglæde. 

Da  vi  nu  havde  nået  passet,  gik  det 
heldigvis  nedad  næsten  hele  vejen 
til  Heber  City.  Kl.  21.00,  lige  før  det 
blev  mørkt,  nåede  vi  Provo. 

Da  vi  nåede  frem  til  vores  værtsfa- 
milie, havde  vi  denne  dag  tilbagelagt 
253  kilometer,  den  så  absolutte  dags- 
rekord  på  vores  tur.  Patti  og  Anette 
havde  gjort  de  helt  store  velkomst- 
forberedelser med  grill-aften  i  bagha- 
ven, og  der  kom  flere  for  at  hilse  på. 

Over  målstregen  på  Golden  Gate  Bridge. 
Mikkel  ses  ikke;  han  har  fået  opgaven 
som  fotografen. 

Så  Rocky  Mountains  er  nu  erobret, 
og  vi  er  stadig  i  live.  Herfra  fulgte 
Anette  og  Maria  med  i  bil  resten  af 
turen. 

Nevada 

I  torsdags  havde  vi  en  strækning 
inde  midt  i  Nevada  på  239  kilometer 
fra  Ely  til  Austin,  hvor  der  var  ikke 
mindre  end  syv  pas,  vi  skulle  over, 
alle  i  over  2.000  meters  højde. 

Den  239  kilometer  lange  distance 
inde  i  Nevada  endte  i  Austin,  en  lille 
by  med  kun  260  indbyggere.  Motel- 
let var  lukket  ned.  Der  var  ingen 
overnatningsmuligheder  i  byen,  og 
vi  kunne  på  ingen  måde  cykle  endnu 
75  kilometer  til  den  næste  by,  mør- 
kets frembrud  var  allerede  kommet, 


og  kræfter  var  der  overhovedet 
ingen  tilbage  af. 

Jeg  endte  med  at  gå  ind  i  byens 
bar,  det  eneste  sted  hvor  der  var 
tegn  på  liv,  og  spurgte,  hvor  vi  even- 
tuelt kunne  finde  overnatningsmu- 
lighed. Der  sad  en  kæmpemæssig 
mand  ved  bardisken,  som  sagde,  at 
han  ville  spørge  sin  kone,  om  ikke 
de  kunne  finde  plads  til  os  i  deres 
hus. 

Vi  fik  indbydelsen  til  at  bo  i  famili- 
en Rodrigues'  hjem  længere  oppe  ad 
vejen.  Det  var  utrolig  flinke  menne- 
sker, hvor  svigerforældrene  også  lige 
var  flyttet  ind,  men  ingen  af  de  fire 
havde  noget  job,  og  der  var  to  børn 
og  et  mere  på  vej. 

Nu  blev  vi  installeret  i  et  værelse, 
hvor  der  stod  een  stor  seng,  så  dren- 
gene og  Maria  måtte  sove  på  gulvet. 

Vi  var  her  endt  i  noget  af  det  fat- 
tigste af  det  fattige,  man  kan  finde  i 
Amerika.  Familien  viste  sig  at  være 
utrolig  barmhjertige  og  venlige. 

Vi  havde  haft  en  anelse  om  det, 
men  da  jeg  kl.  4  om  natten  var  en  tur 
på  toilettet,  så  jeg,  at  ægteparret  lå 
og  sov  på  gulvet  inde  i  stuen.  Altså 
havde  de  givet  os  deres  eneste  seng, 
bortset  fra  måske  lige  den  svigerfor- 
ældrene lå  på  i  et  andet  værelse. 

Vi  kunne  mærke,  at  det  var  rigtig 
kristne  mennesker,  og  det  viste  sig, 
at  de  var  medlemmer  af  Pinsekirken. 
Vi  betalte  dem  det  samme,  som  vi 
ellers  skulle  have  betalt  for  at  bo  på 
motel,  og  det  beløb  syntes  at  være  vel- 
komment, selvom  de  selvfølgelig  ikke 
syntes,  de  ville  tage  imod  pengene. 


Næste  dag  var  der  endnu  et  pas, 
der  skulle  klares.  Vi  havde  tilbagelagt 
en  strækning  for  den  dag  på  220  ki- 
lometer. Hvis  nogen  vil  tage  den  ud- 
fordring op,  i  over  40  graders  varme 
først  at  cykle  100  km  gennem  Neva- 
das ørkenområder  for  derefter  at 
cykle  op  over  Sierra  Nevada-bjerge- 
ne med  yderligere  120  km,  største- 
delen i  modvind,  så  må  de  gerne 
det,  men  vi  tager  ikke  med,  for  da- 
gens bedrift  var  en  engangsoplevelse 
fra  vores  side,  som  aldrig  vil  blive 
gentaget. 

Californien 

Nu  er  vi  så  i  El  Dorado  Hills  i  Cali- 
fornien, hvor  vi  har  holdt  søndagen 
fri,  besøgt  familien  her,  været  i  kirke. 

Det  er  næsten  trist,  at  turen  og  alle 
vore  oplevelser  nu  snart  når  afslut- 
ningen. Dette  har  været  en  helt  ube- 
skrivelig oplevelse,  en  tid  vi  aldrig 
nogensinde  vil  glemme.  Alt  samvæ- 
ret, vore  fælles  kampe  og  mål,  sjove 
stunder,  mennesker  vi  har  mødt, 
steder  vi  har  set,  ting  vi  har  kunnet 
snakke  om,  stunder  hvor  vi  har  måt- 
tet bide  os  selv  i  læben  for  ikke  at 
give  fuld  udblæsning  for  vores  fru- 
stration over  udfordringer.  Men  vi 
har  klaret  det,  vi  har  troet  på,  vi 
kunne  klare,  og  vi  er  enige  om,  at  vi 
ikke  vil  cykle  den  samme  vej  tilbage! 

Vi  havde  fået  at  vide,  at  hvis  der 
var  strækninger,  hvor  den  eneste 
måde  at  komme  frem  på  var  ved  at 
benytte  sidesporet  på  en  motorvej, 
så  måtte  man  som  cyklister  godt 
gøre  det. 

Da  vi  kom  på  den  tilladte  stræk- 
ning langs  en  motorvej,  kom  vi  til  at 
fortsætte  lidt  længere,  end  vi  måtte. 
Men  så  kom  en  flink  kvindelig  be- 
tjent snart  og  bad  os  om  at  dreje  fra 
ved  næste  frakørsel.  Hun  forklarede, 
at  der  et  stykke  længere  fremme  var 
en  bro,  hvor  cyklister  igen  måtte 
køre  på  motorvejens  krybespor. 

Da  vi  så  skiltene  mod  en  bro  be- 
gyndende med  R,  så  troede  jeg  fak- 
tisk, at  det  var  denne  bro,  vi  måtte 
cykle  op  over,  så  vi  kørte  lystigt  op 
på  motorvejen  igen.  Men  det  var  en 
strækning  med  vejarbejde  og  over- 
hovedet ingen  plads  til  cyklister.  Og 
så  kom  en  rigtig  sur  motorcykelbe- 
tjent og  skreg  i  sin  højtaler  efter  os, 
at  vi  straks  skulle  forlade  motorve- 
jen, ellers  ville  han  få  os  smidt  i 
fængsel. 

Den  sure  motorcykelbetjent  var 
nu  skyld  i,  at  vi  ikke  kunne  nå  vores 
mål  den  aften.  Vi  manglede  sølle  20 
km,  men  dem  kunne  vi  ikke  klare  ef- 
ter mørkets  frembrud.  Så  vi  og  vore 
cykler  blev  hentet  i  en  af  de  biler, 
som  holdt  på  den  anden  side  af 
Golden  Gate  Broen  og  ventede  på 
os,  og  derfor  nåede  vi  lidt  slukørede 


frem,  uden  helt  den  samme  festivitas. 

Næste  morgen  cyklede  vi  tilbage 
gennem  San  Francisco  til  Golden 
Gate  Broen.  På  denne  måde  kom  vi 
til  at  cykle  over  Golden  Gate  Broen 
hele  to  gange,  før  vi  midt  på  efter- 
middagen cyklede  hen  over  denne 
så  majestætiske  og  utrolig  flotte  røde 
bro,  hvorefter  vi  var  nede  ved  vandet 
for  at  foretage  det  sidste  lille  ritual, 
nemlig  at  opsamle  vand  fra  Stilleha- 
vet således  at  vi  nu  har  vand-souve- 
nirs fra  begge  oceaner,  som  omgiver 
det  nordamerikanske  kontinent. 

Det  er  5-250  kilometer  med  ople- 
velser, vi  bestemt  aldrig  vil  glemme 
og  en  tid  fyldt  med  så  mange  ind- 
tryk, at  det  er  umuligt  at  sammenfat- 
te det  hele  med  ord.  På  mange  må- 
der er  det  lidt  trist,  at  det  hele  nu  er 
overstået  efter  fire  års  planlægning 
og  så  store  forventninger.  Men  den 
største  glæde  er  alligevel,  at  vi  klare- 
de udfordringen,  vi  gjorde  det  vir- 
keligt. 

Vi  vil  til  enhver  tid  være  taknem- 
melige for  denne  livsoplevelse,  og  alt 
hvad  den  har  givet  os.  ■ 

Torben  Engbjerg,  Søborg  Ward. 


Bjarne  Andersen  gav  gospelkoncert  i 
Søborg. 


har  han  optrådt  ved  en  festival  med 
70.000  gæster,  hvor  andre  sangere 
som  Roger  Whittaker,  Willie  Nelson, 
Debbie  Reynolds,  Charlie  Pride,  En- 
gelbert Humperdinck,  Clint  Black, 
George  Jones  og  Tony  Orlando  også 
deltog.  Desuden  har  han  indspillet 
CD'er  med  sange  på  dansk  og 
engelsk. 

I  2002  gik  Bjarne  Andersens  store 
drøm  om  at  synge  i  sit  fædreland  i 
opfyldelse,  da  han  for  første  gang  fik 
arrangeret  en  koncert  i  Danmark, 
hvor  han  optrådte  på  Hotel  Scandic 
i  København.  I  2003  var  han  atter 
i  Danmark  for  at  indspille  en  CD, 
hvorfra  en  af  sangene  lå  på  Dansk- 
toppen i  14  uger.  I  efteråret  kom 
han  til  Danmark  for  at  optræde  på 
lokal-tv  flere  steder  i  landet  og  gav 
koncerter  i  Odense  og  København. 

Bjarne  Andersen  begyndte  sin 
musikalske  karriere  som  15-årig, 
hvor  han  spillede  trommer  i  et  band 
og  lyttede  meget  til  Elvis  Presley 
Senere  studerede  han  opera  i 
Europa  og  ved  UCLA  i  Californien. 
Han  har  også  altid  beundret  sangere 

Gospelkoncert  i  Søborg 


1 efteråret  blev  der  afviklet  en  kon-  klassiske  kirkegenre  til  bedste  Elvis 

cert  i  Søborg,  som  var  noget  ud  Presley-stil. 
over  det  sædvanlige.  Den  danskfødte 

sanger,  Bjarne  Andersen,  som  er  fast-  Professionel  karriere 

boende  i  USA,  gav  en  alsidig  koncert,       I  USA  er  han  travlt  beskæftiget 

hvor  han  bød  på  numre  lige  fra  den  med  at  give  koncerter.  Blandt  andet 


som  Ib  Hansen,  Poul  Bundgård  og 
Gustav  Winckler,  og  hans  sangstil 
er  i  høj  grad  præget  af  alle  disse 
kunstnere. 

Klassisk  og  Elvis 

På  koncertprogrammet  i  Søborg 
var  mange  gospelsange  af  Elvis  Pre- 
sley. Bjarne  Andersen  havde  sørget 
for  baggrundsmusik  på  CD  til  de  fle- 
ste af  numrene,  hvilket  gjorde  hans 
sang  meget  levende.  Der  var  mødt 
flere  Elvis  Presley-fans  op,  som  var 
begejstrede  for  Bjarne  Andersens 
fortolkninger  af  Presley-sangene. 
Til  de  mere  klassiske  numre  havde 
Bjarne  Andersen  allieret  sig  med 
Johannes  Hirschmann,  som  akkom- 
pagnerede på  orgel  og  klaver. 

»Hvis  vi  aldrig  ses  igen« 

Aftenens  konferencier,  og  i  øvrigt 
stor  Elvis-fan,  Henrik  Als,  holdt  en 
tale  bl.a.  om,  hvad  Elvis  Presley-san- 
gen »If  We  Never  Meet  Again«  (Hvis 
vi  aldrig  ses  igen)  har  betydet  for 
ham  i  hans  liv.  Hans  budskab  var,  at 
vi  ikke  skal  udsætte  eller  undlade  at 
fortælle  andre,  hvor  meget  de  bety- 
der for  os,  og  at  vi  elsker  dem,  for  in- 
gen ved,  hvor  lang  tid,  der  er  tilmålt 
os  her  i  livet,  og  måske  ses  vi  aldrig 
igen  på  denne  jord.  Der  var  en  stærk 

o 

And  til  stede  under  denne  tale,  som 
de  fleste  tilstedeværende  nok  ikke  vil 
glemme. 

Herefter  fortsatte  Bjarne  Andersen 
programmet  med  gospelsange  i  den 
mere  stille  genre,  hvilket  virkede 


meget  åndeligt,  især  efter  Henrik  Als' 
bevægende  budskab. 

Publikum  nød  denne  professionel- 
le koncert  og  den  glade  gospelstil, 
som  prægede  mange  af  numrene. 

Efter  koncerten  var  der  forfrisk- 
ninger, hvor  alle  efter  at  have  nydt 
det  musikalske  kræs  for  øregangene 
nu  også  kunne  nyde  lidt  kræs  til 
smagsløgene.  Her  var  der  mange, 
som  ikke  kunne  lade  være  med  at 
tale  begejstret  om  den  musik,  de 
netop  havde  nydt,  så  det  var  bestemt 
en  musikalsk  oplevelse,  der  gjorde 
indtryk.  ■ 
Red. 


Kvindekonference 
om  »Kvindeidealer« 

o 

Århus  Stavs  kvindekonference 
u  blev  indledt  med  velkomst  af 
søster  Yvonne  Riedel,  rådgiver  i  sta- 
vens hjælpeforenings-præsidentskab. 

Første  taler  var  søster  Charlotte 
Nielsen,  rådgiver  i  stavens  Unge  Pi- 
ger, som:  talte  om  eksemplets  magt 
og  takkede  sine  forældre,  en  præsi- 
dentinde  for  Unge  Piger  samt  missi- 
onærerne for  det  gode  eksempel,  de 
havde  vist.  Missionærerne  havde  vist 
så  godt  et  eksempel,  at  søster  Niel- 
sen selv  havde  ønsket  at  tage  på  mis- 
sion, og  hun  blev  kaldet  til  Berlin- 
missionen lige  efter  Berlinmurens 
fald.  Hun  viste  et  foto  af  frelsespla- 
nen, som  missionærerne  havde  teg- 
net på  Berlinmuren.  Dernæst  spille- 


de hun  et  smukt  stykke  musik  fra 
»Celebrating  the  light.« 

Tøjstandarder 

Søster  Inge  Karin  Ilskov  stod  for 
»Præsentation  af  Jesu  Kristi  Kirke  af 
Sidste  Dages  Helliges  standarder.«  Vi 
har  fået  råd  og  vejledning  om,  hvor- 
ledes vi  bør  gå  klædt.  Vi  har  fået  vo- 
res handlefrihed,  men  vi  sender  nog- 
le signaler  med  den  måde,  vi  klæder 
os  på.  Underlødigt  tøj  er  ikke  noget, 
vi  kun  ser  på  barer  -  nej,  det  bliver 
solgt  i  forretninger  til  både  børn  og 
voksne.  Brochuren  »Til  styrke  for  de 
unge«  giver  råd  om,  hvorledes  de 
bør  gå  sømmeligt  klædt. 

Nogle  søstre  var  blevet  bedt  om 
at  klæde  sig  på  til  forskellige  situatio- 
ner, og  hver  bar  de  et  skilt  svarende 
til  deres  påklædning.  På  et  af  skiltene 
stod  der:  »Hvis  du  er  i  tvivl  -  så  lad 
være.«  Klæd  dig,  så  du  skaber  respekt 
om  din  tro. 

Uddannelse 

Søster  Kirsten  Rosenkilde  fra  Hor- 
sens talte  om  »uddannelse  hele  li- 
vet.« Hun  er  uddannet  lærer  og  for- 
talte om  situationen,  da  hun  i  sin 
tid  var  under  uddannelse.  Hun  blev 
færdig  i  1952. 

»Jeg  begyndte  ikke  at  lære  noget, 
førend  jeg  var  færdig  med  at  læse,« 
fortalte  hun. 

Søster  Rosenkilde  har  gennem  li- 
vet gået  på  mange  kurser,  og  specielt 
seminar  og  institut  har  været  til  stor 
hjælp. 

Kvindekonferencens  deltagere  nyder  hinandens  selskab  ved  en  dejlig  frokost. 


»At  undervise,  er  at  lære  to  gange,« 
sagde  søster  Rosenkilde.  Hun  har 
undervist  i  mange  år  og  har  siden  sin 
pension  bl.a.  taget  computerkurser 
og  har  uddannet  sig  til  zoneterapeut, 
som  også  omfatter  kostlære.  I  en  bog 
fra  dette  kursus  var  fremhævet  kirkens 
»sundhedslære«  som  sund  levevis. 

Skønhed 

Søster  Maria  Grand  Haahr  talte 
dernæst  om  skønhed.  Der  findes 
ikke  kun  én  skønhed.  Vor  himmelske 
Fader  ser  på  hjertets  skønhed.  De 
ydre  ting  har  meget  at  sige,  men  ægte 
skønhed  er  kærlighed  og  venlighed, 
og  en  positiv  indstilling  betyder  mest. 
Et  smil  kan  også  give  skønhed. 

»Måske  kigger  vi  på  et  menneske 
og  tænker,  at  han  eller  hun  ikke  er  så 
pæn,«  sagde  hun  og  læste  derefter 
følgende  vers,  som  også  var  blevet 
delt  ud  til  alle  søstrene. 

For  at  få  pæne  læber,  skal  du  sige 
venlige  ord. 

For  at  få  pæne  øjne,  skal  du  se 
det  bedste  i  mennesker. 

For  at  få  pænt  hår,  skal  du  lade 


et  barn  stryge  sine  fingre  igennem 
det. 

For  at  få  en  slank  figur,  skal  du 
dele  din  mad  med  andre. 

For  at  få  en  naturlig  værdighed, 
skal  du  tænke  på,  at  du  aldrig  er 
alene. 

For  at  få  pæne  hænder,  skal  du 
række  dem  frem,  når  nogen  træn- 
ger til  en  hjælpende  hånd. 

Dette  er  ægte  skønhed. 

Forrod 

Så  fulgte  et  indlæg  fra  stavens 
forrådskomite  ved  søster  Lisbeth 
Christensen. 

»Opbyg  dit  åndelige  forråd,  så  vil 
Herren  hjælpe  dig  med  det  timeli- 
ge,« sagde  søster  Christensen.  Vi  er 
blevet  rådet  til  at  have  fødevarer  på 
lager.  Der  er  mange  undskyldninger 
for  ikke  at  have  et  forråd.  Men  har  vi 
ønsket  om  at  få  et  forråd,  så  er  det 
også  muligt. 

Der  blev  vist  et  skema,  der  fortal- 
te, hvor  meget  forråd  vi  skal  have  for 
at  overleve.  Mange  undrer  sig  over, 
at  vi  skal  have  30  kilo  sukker  eller 


honning,  men  profeten  har  bedt  os 
om  det,  derfor  skal  vi  rette  os  efter 
det.  Herren  hjælper  enhver,  der  op- 
rigtigt prøver  at  gøre  hans  vilje.  Pro- 
feten har  sagt:  »Gør  jeres  bedste.« 
Og  det  skal  være  det  bedste. 

Der  var  nu  dejlig  frokost  tilberedt 

o 

af  menighederne  i  Århus  og  Sønder- 
borg. 

Templet 

Sidste  del  af  konferencen  havde 
som  overskrift  »templet«. 

Søster  Yvonne  Riedl  begyndte 
mødet  med  at  oplæse  en  meddelelse 
fra  Det  Første  Præsidentskab  om 
templet.  Derefter  blev  der  vist  en 
videofilm  om  templet. 

Søster  Michelle  Klitgaard  fra  Al- 
borg  talte  om,  hvor  meget  hun  hol- 
der af  at  komme  i  templet.  Hun  hav- 
de mange  gode  oplevelser  derfra  og 
fortalte  om,  hvorledes  hendes  foræl- 
dre havde  været  et  godt  eksempel, 
og  at  hun  ønsker  en  dag  at  få  et  lige 
så  godt  ægteskab,  som  de  har. 

Søster  Marianne  Donati  fra  Silke- 
borg fortalte  om,  hvad  det  betyder 

for  hende  at  have  en  gyldig  tempel- 
anbefaling. Marianne  har  gjort  det  til 
en  tradition  at  tage  til  templet  hvert 
år  på  årsdagen  for  hendes  begavelse. 
Hun  gik  igennem  templet  første 
gang  som  20-årig  og  elsker  at  kom- 
me i  templet.  Hun  har  aldrig  sat  sin 
underskrift  på  et  vigtigere  stykke  pa- 
pir end  sin  tempelanbefaling.  Hun 
føler  altid  Herrens  fred  og  får  ny  in- 
spiration, når  hun  er  i  templet.  Der- 
for opfordrede  hun  de  unge  piger  til 
at  forberede  sig  til  at  komme  i  tem- 
plet og  modtage  de  velsignelser,  der 
følger  med.  Søster  Donati  sluttede 
med  opfordringen:  »Sørg  for,  at  der 
ikke  er  noget,  der  kommer  mellem 
jer  og  en  gyldig  tempelanbefaling.« 

Marlene  Riedel  talte  om  glæden 
ved  at  planlægge  tempelægteskab  og 
nå  sit  mål.  Hun  har  altid  ønsket  at 
gøre  som  sine  forældre,  og  det  inde- 
bar også  evigt  ægteskab.  Tidligt  i  livet 
var  dette  ønske  meget  klart:  At  for- 
berede sig  og  gøre  sig  værdig  til  en 
tempelanbefaling. 

Det  er  vigtigt  at  nå  de  mål,  man 
har  sat  sig,  bl.a.  et  kørekort,  en  ud- 
dannelse osv,  og  endnu  vigtigere  er 
det  at  nå  de  åndelige  mål,  man  har 
sat  sig,  og  indbefattet  i  dette  er  evigt 
ægteskab. 

Helle  Christensen  fra  Horsens  vi- 
ste en  af  sine  kæreste  ejendele:  Sin 
vielsesattest  fra  templet,  som  de  har 
haft  hængende  på  deres  væg  der- 
hjemme i  stuen  i  12  et  halvt  år. 

Som  barn  havde  hun  været  angst 
for  at  skulle  miste  sine  forældre.  Hel- 
digvis talte  hun  med  sin  mor  om  sin 


angst.  Moderen  fortalte,  at  chancen 
for  dette  var  meget  lille,  men  skulle 
det  ske,  så  var  de  beseglet  til  hinan- 
den i  Herrens  tempel  og  var  derfor 
en  evig  familie,  som  altid  ville  være 
sammen. 

Søster  Christensen  fortalte  videre 
om,  hvor  dejlig  en  oplevelse  det  hav- 
de været,  da  både  hun  og  hendes 
mand  havde  fået  deres  begavelse  og 
få  dage  senere  var  blevet  viet  til  hin- 
anden for  tid  og  evighed.  Hun  ud- 
trykte sin  taknemmelig  for,  at  det  var 
hendes  og  hendes  mands  navne,  der 
stod  på  vielsesattesten  -  og  at  det 
var  hendes  fars  og  svigerfars  navne, 
der  stod  som  vidner  -  at  de  er  en 
evig  familie. 

Birthe  Vestergaard  fra  Silkeborg 
udtrykte  sin  glæde  over  at  være  sam- 
men med  så  mange  søstre,  hvor  fæl- 
lesskabet var  stort.  Hun  kom  første 
gang  til  templet  i  Schweiz  i  1958. 
Hun  havde  ikke  været  medlem  så 
længe.  De  boede  i  et  telt,  og  det  reg- 
nede hele  tiden.  Men  selv  om  det  var 
koldt  og  vådt  hele  ugen,  så  vidste 
hun,  at  det  var  noget  helt  specielt, 
som  skulle  foregå  her. 

»Lad  os  ikke  stå  i  vejen  for  de  vel- 
signelser, Herren  har  beredt  til  os,« 
sagde  hun. 

Eva  Pallesen  fra  Århus  udtrykte  sin 
glæde  over,  at  vi  har  fået  et  tempel 
her  i  Danmark.  Da  hun  sidst  havde 
været  i  templet,  havde  det  gjort  ind- 
tryk på  hende  at  se  de  mange  unge 
mennesker,  som  havde  gjort  arbejde 
der,  og  hun  vidste,  at  kirken  var  i 
gode  hænder  med  alle  disse  unge. 


Søster  Pallesen  fortalte  ligeledes 
om  den  glæde,  det  havde  givet  hen- 
de, da  der  var  blevet  gjort  arbejde 
for  hendes  familie,  og  den  stærke 
Ånd,  der  havde  været  til  stede  i 
beseglingsrummet. 

Kvindeidealer 

Bror  Poul  Erik  Buur  fra  stavens 
høj  råd  var  dagens  sidste  taler  og  ud- 
trykte sin  taknemmelighed  for  at  ar- 
bejde sammen  med  stavens  hjælpe- 
foreningspræsidentskab.  Bror  Buur 
talte  over  emnet  »Vigtigheden  og 
velsignelsen  ved  at  sætte  sig  høje 
kvindeidealer«. 

»Hvad  er  et  kvindeideal?  Det  kan 
være  renhed  i  hjertet  eller  at  arbejde 
frem  mod  at  få  det.  Renhed  i  hjertet 
er  det  største,  vi  kan  opnå.  Vi  skal 
også  være  os  selv  -  ikke  prøve  at  leve 
op  til  andre. 

Vær  dig  selv  -  prøv  ikke  at  være  en 
anden  -  hverken  i  påklædning  eller  i 
væremåde.  Vær  dig  selv,  og  find  glæ- 
den i  det.  Misundelse  er  gift.  Lad 
være  med  at  sladre.  Tag  en  dyb  ind- 
ånding, og  hav  tålmodighed.  Et  smil 
åbner  døre  og  gør  andre  glade.  For- 
tæl andre,  at  I  har  kærlighed  til  dem. 
Så  kan  I  efterleve  et  kvindeideal,« 
lød  hans  råd. 

Søster  Yvonne  Riedel  sluttede 
mødet  med  ordene:  »Lad  os  holde 
os  tæt  til  evangeliet  og  de  pagter,  vi 
har  indgået.  Kristus  har  ikke  sagt,  det 
skulle  være  let,  men  at  det  ville  være 
det  værd.«  ■ 

Kirsten  Bokhonko,  Århus  Ward. 


